
Vatana Se Banara Sa /üfini 
Vudu Ni Ta Lua 


1 1 Ta kukutia Banara sa füfini vudu 
ni ta lua, no pisipeta taba ka kuo ta 
rani. ? Vudu ni ta lua koroveta zareo 
gadoe ba nanaziae. Rupa sa sapini zira 
loka püu, no Potae Banara sa galava 
ta kukupae loka. 3No Banara sa lilio, 
sase iati güi, “Ma me tavata,” no 
tavata sa me. 4No Banara sa ri tavata 
sa nöe, no sa kulani. Sinani güi sa 
viliki rupa no tavata. 5Güi sa külüni 
tavata “tava”, no rupa güi sa külüni 
“kuse”. Sa beto la viluvilu na kuse, sa 
me marisasa - tüni tava kenaka. 

6 No Banara sa lilio napu, sase 
iati, “Ma kuo mülükanae ma kolokolo 
sasiva nanaziae sipaza, ma viliki loka, 
se loka ma tavota ta kere nüni, zaka 
no soka se,” sase. No sa voto. 7 Banara 
sa jüjini mülükanae sa viliki loka, sa 
vote loka sa kuo soka no loka sa kuo 
zaka se. 8No gui sa külüni mulukanae 
iati “rani”. Sa beto la viluvilu na kuse, 
sa me marisasa - tüni vakerea tava. 

9 No Banara sa lilio napu, “Loka sa 
kuo ta sarajolea rani ma varaququni ta 
köke nüni, se ma vinatao lua kava,” 
sase. No sa voto. 10Gül sa külüni lua 
“vudu”, no loka sa kuo varaququni güi 
sa külüni “tikava”. Banara sa ri zira 
peta gui sa jujini ka nde, no güi sa 


kulani. 1 No güi sa lilio napu, “Lua 
ma potoe me taba nanaziae dira zira 
peta vuvune, zira peta vuvune sa zare 
bosoe, no zira sa zare bülia se,” sase. 
No sa voto. 12Sasiva tüni, lua sa potoe 
me taba nanaziae peta vuvune, zira sa 
zare bosoe, no zira sa zare bülia dira. 
Banara sa ri zira peta gül sa füfini ka 
nde, no gül sa kulani. 15Sa beto la 
viluvilu na kuse, sa me marisasa - tüni 
vatului tava. 

14 Banara sa lilio napu, sase, 
“Mara kuo ta rani kavia peta mara 
tavata, mara viliki tava na kuse, no 
mara vatakabola zoe dira zira sada, 
kutia dira zira tava, zira gave, no zira 
sada ta loboroe gave. 15 Zira mara 
varara ta rani, mara vatavate vudu ni 
ta lua,” sase. No sa voto. 168Sasiva 
iati, Banara sa fülini kere tavata puu, 
kiku sa matani tava, no vokene sa 
matani kuse se. Gül sa fülini vile zira 
sisiriputu. 17 Banara sa türü zira tavata 
lati ta rani se mara vatavate vudu ni ta 
lua, 18 mara matani tava na kuse, mara 
viliki tavata no rupa. Gül sa ri zira 
peta gül sa fülini ka nde, no sa kulani. 
19Sa beto la viluvilu na kuse, sa me 
marisasa - tüni vavattla tava. 

20 Banara sa lilio napu, “Mara 
poda me ta loka taba nanaziae dira 
zira peta ka tu ta loka, no zira roroko 
mara poda ta mülükanae,” sase. No 

sa voto. 2 Banara sa jüjini zira peta 
püpüu ka kuo ta loboro kolo, no taba 
nanaziae dira zira peta ka tu ta loka, 
no taba nanaziae dira zira roroko ka 
riri ta mülükanae se. Güi sa ri zira 
peta gül sa jüjini ka nde, no güi sa 
kulani. 22No gül sa manani zira, sa 
vötöni vini zira, “Zira peta ka tu ta 
loka mara saqi, mara zadava vataba, 
mara vapoda loka tikava, no zira 
roroko mara nokonokoro taba, mara 
zadava vile se,” sase. 23Sa beto la 
viluvilu na kuse, sa me marisasa - tüni 
valimae tava. 

24 Banara sa lilio napu, “Mara 
poqele me ta lua taba nanaziae dira 
zira peta popora ka kapa, no taba 
nanaziae dira zira peta ka qaqara, ka 
piru, zira ka püu no zira ka vasiki se,” 
sase. No sa voto. 25 Banara sa füfini 
taba nanaziae dira zira peta popora ka 
kapa, no taba nanaziae dira zira peta 
ka qaqara, ka piru, zira ka püu no zira 
ka vasiki se. Banara sa ri zira peta güi 
sa jüjini ka nöe, no sa kulani. 

26 Banara sa lilio napu, “Sinani ra 
ma jujini bose. Bose ma siva maka 
ra, ma siva nanaziaqu ra. Gül ma 
zare nae karaputa, ma matani zira 
kuate, zira roroko, zira peta popora 
ka kapa, no taba nanaziae dira zira 
peta ka qaqara, ka piru, zira ka püu 
no zira ka vasiki se,” sase. 27Sasiva 
tüni, Banara sa jüjini bose, sa vasivani 
nüpü tani. Gül sa jujini leke no qole, 
28no sa manani ziru, sa vötöni vini 
ziru, “Maburu vazadivi sua, se zira 
sukutui miburu mara kuo ta taba nüni 
ta vudu ni ta lua, no mara matani, 
mara gatetae vudu ni ta lua se. Ra ma 
vamafili raburu, maburu matani zira 
kuate, zira roroko, zira peta popora, 
no zira taba peta ka qaqara, ka piru, 
zira ka puu no zira ka vasiki se. 2 Ra 
ma make raburu taba nanaziae dira 
zira peta vuvune sa zare bosoe, no 
taba nanaziaec dira zira vuqata, ma 
miburu petanigaki. 30 Ba zira taba peta 
popora, zira peta ka qaqara, zira peta 

piru no zira roroko se, ra ma make 
zira taba nanaziae dira zira peta ka 
poto, ka tutu, ma dira petanigaki,” 
sase. No sa voto. 31No Banara sa 
Ti pisipeta taba gül sa jujini, no ka 
nde vapuni to, no gui sa kula varuka. 
Sa beto la viluvilu na kuse, sa me 
marisasa - tüni vavonomoe tava. 


2 1 Sasiva iati vudu ni ta lua, rani, 
no pisipeta taba ka kuo ta loboroe 
diru se, ka busi. 2Ta vavitui tava 
Banara sa vabusi zira peta güi sa 
jujini, no ta tava nagüne gül sa zino 
ta nae jaju. 3No Banara sa manani 
no sa vatübü vavitui tava, bati ta 
pisipeta taba ta lua no ta rani, no güi 
sa zino ta nae jaju. 

4 Sasiva tüni to kukutia vudu ni ta 
lua no pisipeta taba ka kuo ta rani se. 


Baroe Ni Idini 


Sada Bovoe Banara sa jüjini mana 
vudu ni ta lua no pisipeta taba ka kuo 
ta rani, 5sa ba kizao ka peta vuvune 
ta lua, koroveta toqolo meo ka püti 
ta lua, bati Bovoe Banara koroveta 
vameo miqa, no koroveta kuio bose 
ma zituni lua. 6“ Tuna koroveta meo 
miqa, ba kasuku sa poka me ta lua no 
sa vamuqiti vapuni vudu ni ta lua. 

7 No Bovoe Banara sa gara lua, sa 
pobo, no sa füfinini lua köke bose leke. 
No gül sa nasapua la ta zine bose 
nasapuae tu, no bose sa pale tu. 

8 No Bovoe Banara sa jujini köke 
baroe fa vudu ni İdini, ta karepa sa 
pokae me kiku, no gül sa türü ta 
nüni nagüne bose gül sa jüjini. ”Güi 
sa vapoto me ta lua taba zira gazu ka 
doro nde no sa zare bülia dira ka nde 
ta gükia. Ta loboroe baroe sa kui vile 
gazui tu, no gazu vutinia nde no roka 
se. 

10 Köke vuru sa kuo ta vudu ni 
Idini, sa vamugiti baroe; sa kisini sipa 
Idini, sa tavota vati. 11 Zitene vuru 
kenaka, vuru ni Pisoni, sa liqiti vudu 
ni Havila. !2 Ta nüni iati sa kui qolu 
nöenöe, no pupurae gazu zira bose 
ka vamajili, no zira katura malemale 
nöenöe sasiva najala. 13 Zitene vakerea 
vuru Qioni, sa liqiti vudu ni Kusu. 
14 Vatului vuru Taigirisi, ka vini, sa 
tae ta karepa sa pokae kiku ta 
vudu ni Asiria. Vavatia vuru, vuru ni 
Iuparetesi, ka vini. 

15 Sinani Bovoe Banara sa köpe la 
bose güi sa jüjini mana, no sa türü güi 
ta baroe ni Idini, ma zituni baroe no 
ma ritüki se. 16 Güi sa kia nae tamana 
ta kui bose, sase, “Re mo güki vapuni 
bülia dira zira taba gazu ta baroe. 
17 Ba köke to gazu vutinia nöe no roka, 
mana ko güki bülia. Ba re ko güki 
bülia tüni, re mo İe to ta tava nagüne,” 
sase Banara. 

18 Sinani Bovoe Banara sa pijo 
vile, “Kama ndeo bose ma kuo veke 
tani. Ra ma jujini mikini gui koke 
varatatavisi ma kuo vona gui, ma 
varakitaki ta kui gui,” sase. !? Sase tüni 
güi, Bovoe Banara sa gara no sa pobo 
vile lua, sa füfini vapuni taba nanaziae 
dira zira peta piru no zira peta popora 
ka kapa, no taba zira roroko, sa köpe 
me zira ta kui bose leke, ma gate 
ava zitene ma külüni zira. Sasiva tüni, 
zira peta taba ka pale tarazitonoe dira. 

20 Gül si, bose sa taraziteneni vapuni 
tabae dira zira peta popora ka kapa, 
zira roroko no zira peta piru se. Ba 
kizao nito köke ta zira sa gae ma 
vikikul vona no tavisi gül. 

21 Sinani Bovoe Banara sa vapümu 
tivini bose leke, no sada güi sa 
pamu, Banara sa palekisini köke puda 
raqaraqae, no sa kupinini zio ta nüni 
raqaraqae gül sa pale ta kui leke, no sa 
kope me qole ta kui gül. 25 No sase iati 
leke, 

“Sinani to, iati köke bose sasiva 

nanaziaqu ra, 

Pudae pudaqu ra, no zioe zioqu ra. 

“Qole”c ra ma taraziteneni gül, 

Bati ka pale va?olo gül ta kul leke,” 

sase. 
24Tati to zozoe se leke sa kisini tamac 
na tinac no sa kuo vaköke ta kui nae 
qole, se ziru muru köke to. 

25 Ziru kuru sosole vatokere, ba 
kama mamaqatae diru. 


Vavakioto Ta Bose 


3 1No dole sa poro viloso varuka, sa 
tiani zira taba vile peta piru Bovoe 
Banara sa jijini. No sase iati dole ta 
kui qole, “Avase, sa tuna Banara sa 
pijoni raburu, kasi miburu güki bülia 
köke gazu sa kuo ta baroe, sase, ba?” 

2 Qole sa vafavule la ta kui dole, 
“Raru kuru majala güki bülia dira zira 
gazu ka kuo ta baroe, 3ba köke to 
gazu sa kuo ta loboroe baroe, Banara 
sa pijo, ‘Kasi miburu güki, kasi miburu 
tibe se, bülia gazu tüni. Ba sada 
raburu maburu güki bülia gazu tüni, 
maburu le to, sa vini raru Banara,” 
sase. 

4 Dole sa vatavule la ta kui gole, 
“Tati kama tunavo. Raburu kama le 
miburu. >Banara sa pijo mana peta 
iati bati güi sa vutini, ta sada raburu 
kaburu güki bülia gazu iati, miburu 
nanana ma tadiki, ma tavata, no 

raburu maburu siva to zira banara, 
maburu vutini peta sa nde no peta sa 
roka se,” sase. 

6 Qole sa ri gazu iati sa doro nöc, 
no zira bulia ka vakulani mate bose, 
no sande gükia, no güi sa nanana 
sande varuka gül ma pale taroe. Sase 
tüni, gül sa pale kavia bülia, no sa güki 
tani. No kavia güi sa make nae leke, 
no gül sa güki vile. 7Sada ziru kuru 
güki sipa, da se diru nanana sa tadiki, 
no ziru kuru vutini kuru sosole. No 
ziru kuru töqö zira vurini gazu, kuru 
sapinini tininidiru. 


8 Ta tarapurui vudu, ziru kuru 
gate qutuqutui Bovoe Banara sada gül 
sa zolelalu ta baroe, no ziru kuru 
kopekani gül ta loboroe dira zira gazu. 
9No Bovoe Banara sa külü la leke, “Bi 
ko kui re ne?” sase. 

10 Sase iati leke, “Ra ko gate 
qutuqutumu re ta baroe. Ra ko zisi no 
ko kopekani namu, bati ra ko qola, ko 
sosole,” sase. 

11 Sase iati Banara, “Ade sa pijoni 
namu re ko sosole, ne? Avase, re ko 
güki bülia gazu ko vatübüni namu ra, 
ba?” sa vini. 

12 Sase iati leke, “Qole re ko jüjini 
makani sa maka ra bülia, no ra ko 
güki,” sase. 

13 Bovoe Banara sa tanani qole, 


Qole sa vatavule la, “Sa nipisini 
maka dole ti se güi ra ko güki ne,” 
sase. 


Banara Sa Varatanaeni Zira Taratulu 


14 Sinani sase iati Bovoe Banara ta 
kui dole, 
lipulipu. 
Ta loboroe dira zira peta qaqara 
taba, 
Re to mo pale dano iati: 
Pasi sinani re mo zautuni manamu 
ta lua, 
Mo güki to lua tabasada. 
15 Ra ma vini raburu qole maburu 
varakulikulia, 
Zira sukutui güi no zira sukutumu 
re mara varakanae tabasada. 
Sukutu varasomae güi ma tuki 
müqü butumu re, 
No re mo lobe vobe zikinidira,” 
sase. 


16 No Banara sa pijoni qole, 

“Re mo pale taka sada ko taru, 

Mo pale vara sada ko vapodo sua; 

Ba namu sökö ma la ta kui namu 
leke, 

No namu leke ma bovoeni namu,” 
sa vini. 


17 No sase vile iati Banara ta kui 
Adama,” 
“Re ko gate gübüni lilio ta namu 
gole, 
No ko güki bulia gazu ra ko 
vatübüni namu. 
Bati re ko zito peta iati, ra ma 
dönöni lua. 
Re mo jaju vakaraputa ta navae 
namu tu gül 
Bo pale ta lua petanigaki sa gae 
namu. 
18 Mara poto me ta lua zira bubusu 
no sata lojo, 
No re mo güki petanigaki piru sa 
kuo ta siniqa. 

19 Re mo jaju vakaraputa, ma najileke 
tininimu bo pale namu 
petanigaki, 

Pasina ta sada re mo vule napu la 
ta lua, 

Ta nüni ra ko jüjinini mana namu. 

Bati ra ko füfini mana namu ta lua 
Sİ, 

No ma lua napu tininimu,” sase 
Banara. 


20 Adama sa taraziteneni nae qole 
Tvi,c bati güi sa tinaedira zira bose 
taba ka pale tu. 21No Bovoe Banara 
zira bobote küpae peta popora, no sa 
vaboboteni ziru. 


Banara Sa Sore Kisini Adama Na 
Ivi Ta Baroe Ni Idini 


22 Sinani Bovoe Banara sase, 
“Sinani bose sa pale taroe no vutini 
se no sasiva to köke ta zita. Kasi dia 
vamöo gül ma kajara la ma pidiki no 
ma güki vile bülia gazui tu, se gül ma 
tu taba sadasada,” sase. 23 Sase tüni 
gül, Bovoe Banara sa sore kisini la 
bose ta vudu ni İIdini, no sa vine güi 
ma la jaju ta lua nini güi sa bosea 
mana me. 

24 Banara sa sore patini la bose. 
Ta karepa sa pokae me kiku ta baroe 
ni Idini, gül sa türü zira matizana 
“serubimu,” ka vini, no köke lato nava 
sa qalae nako, sa sisolo ta tabae repa, 
se ma side ka bose ma me vatana ta 
gazui tu. 

